Yhdistyksen kokous

Aika:      Lauantai 4.8.2007 klo 11.30
Paikka:  Ravintola Chapman, Mastovaja, Suomenlinna

Asialista
1.	Kokouksen avaus
Sukuseuran puheenjohtaja Leena Ruskomaa avasi kokouksen klo 11.35.

2.	Kokouksen järjestäytyminen: kokouksen puheenjohtajan, sihteerin ja pöytäkirjan tarkistajien valinta
Kokouksen puheenjohtajaksi valittiin Leena Ruskomaa, sihteeriksi Liisa Huovinen ja pöytäkirjan tarkistajiksi Paavo Norlamo ja Jukka Heikinheimo.

3.	Kokouksen laillisuuden ja päätösvaltaisuuden toteaminen
Yhdistyksen sääntöjen 10 § kuuluu: ”Yhdistyksen kutsuu koolle hallitus joko kirjeitse tai sähköpostitse niille jäsenille, jotka ovat ilmoittaneet sähköpostiosoitteensa yhdistykselle. Kutsu postitetaan jäsenille vähintään kuukautta ennen kokousta jäsenen ilmoittamaan osoitteeseen.” Kokouskutsu on postitettu toukokuussa 2007 niihin osoitteisiin (postiosoite/sähköpostiosoite), jotka ovat olleet sukuseuran tiedossa. Näin ollen kokous katsottiin laillisesti koolle kutsutuksi ja päätösvaltaiseksi käsittelemään kokouskutsussa mainittuja asioita.

4.	Kokouksen asialistan hyväksyminen
Kokouksen asialista jaettiin kokouspaikalla. Se hyväksyttiin kokouksen työjärjestykseksi seuraavalla lisäyksellä: kokouksen asialistan muissa asioissa päätettiin ottaa esille toimintasuunnitelma seuraavalle 2-vuotiskaudelle.

5.	Esitetään hallituksen ja tilintarkastajien kertomukset kahden edellisen vuoden toiminnasta
Leena Ruskomaa esitteli hallituksen laatiman toimintakertomuksen vuosilta 2005-2006. Toimintakertomus jaettiin osallistujille kokouksessa. Fred Sundwall esitteli yhdistyksen taloudellisen tilanteen ja luki tilintarkastajien kertomuksen. 

Päätettiin merkitä hallituksen ja tilintarkastajien kertomukset kuulluiksi.

6.	Päätetään tilinpäätöksen vahvistamisesta ja vastuuvapauden myöntämisestä kahdelta edelliseltä tilikaudelta
Päätettiin vahvistaa tilinpäätös kahdelta edelliseltä vuodelta (2005 ja 2006). Päätettiin myöntää hallitukselle ja rahastonhoitajalle vastuuvapaus päättyneiltä tilikausilta 2005 ja 2006.

7.	Valitaan hallituksen puheenjohtaja tai varapuheenjohtaja erovuorossa olevan tilalle
Sekä puheenjohtaja Leena Ruskomaa että varapuheenjohtaja Fred Sundwall olivat erovuorossa. Päätettiin valita hallituksen puheenjohtajaksi Jukka Heikinheimo 4 vuodeksi ja varapuheenjohtajaksi Nanna Katavisto 2 vuodeksi, jotta he ovat erovuorossa eri aikaan.

8.	Valitaan hallituksen muut jäsenet ja heille henkilökohtaiset varajäsenet erovuorossa olevien tilalle 
Edellisessä sukukokouksessa valituista hallituksen jäsenistä erovuorossa olivat Liisa Huovinen ja Jukka Heikinheimo ja lisäksi Pirkko Lehto pyysi eroa hallituksesta ja Nanna Katavisto valittiin varapuheenjohtajaksi. Näin ollen hallitukseen valittiin 4 jäsentä. Varajäsenistä kolme on erovuorossa vuonna 2009 edellisen sukukokouksen päätösten perusteella.

Valittiin hallitukseen seuraavat jäsenet ja varajäsenet:
Hallituksen jäsenet	Erovuoro	Varajäsenet	Erovuoro	
Hannele Rajamäki	2011	Liisa Huovinen	2011	
Anneli Hietalahti	2011	Jon Sundwall	2009	
Fred Sundwall	2009	Terhen Järvi-Kääriäinen	2009	
Leena Ruskomaa	2009	Kristiina Heikinheimo	2009	

9.	Valitaan kaksi tilintarkastajaa ja varatilintarkastajaa tarkastamaan kuluvan ja tulevan tilikauden tilit
Tilintarkastajiksi valittiin Tuija Leppämäki (6 a) ja Erik Hernberg (5 a) ja varatilintarkastajiksi Kalle Jaakko Heikinheimo ja Marja-Leena Laitinen (3 c).

10.	Vahvistetaan jäsenmaksujen ja ainaisjäsenmaksun suuruus
Vahvistettiin jäsenmaksun suuruudeksi 10 €/v ja ainaisjäsenmaksun suuruudeksi 170 €.

11.	Muut asiat
Leena Ruskomaa esitteli lyhyesti toimintasuunnitelman, joka jaettiin sukukokouksessa. Kokouksessa esille nostettiin seuraavanlaisia ehdotuksia  hallituksen pohdittavaksi:
-	sukukirja lahjaksi hääpareille sukuseuran puolesta
-	sukukirjaprojektin edistäminen tarvittaessa palkkioita maksamalla
-	sukututkimusseurasta voisi saada apua sukukirjatyön työmäärän arviointiin ja ehkä myös ehdotuksia tekijöistä
-	jäseneksi haluttaisiin kannustaa nuorempia ikäpolvia

12.	Kokouksen päättäminen
Puheenjohtaja päätti kokouksen klo 12.45. Kokouksen päätökset olivat yksimielisiä.

Leena Ruskomaa		Liisa Huovinen
Kokouksen puheenjohtaja	Sihteeri

Paavo Norlamo		Jukka Heikinheimo
Pöytäkirjan tarkistaja		Pöytäkirjan tarkistaja